**projektas**

**reg. Nr. T-110**

**2.15. darbotvarkės klausimas**

**PASVALIO RAJONO SAVIVALDYBĖS TARYBA**

**SPRENDIMAS**

**DĖL PASVALIO RAJONO SAVIVALDYBĖS VANDENS TIEKIMO IR NUOTEKŲ VALYMO INFRASTRUKTŪROS PLĖTROS SPECIALIOJO PLANO KOREGAVIMO PATVIRTINIMO**

2022 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 3 dalies 8 punktu, Lietuvos Respublikos teritorijų planavimo įstatymo 30 straipsnio 8 dalimi, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 1 punktu, vykdydama Geriamojo vandens tiekimo ir nuotekų tvarkymo infrastruktūros plėtros planų rengimo taisyklių, patvirtintų Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl Geriamojo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“ (Lietuvos Respublikos aplinkos ministro 2014 m. lapkričio 6 d. įsakymo Nr. D1-885 redakcija) (su visais aktualiais pakeitimais), 41, 42 punktus ir atsižvelgdama į Valstybinės teritorijų planavimo ir statybos inspekcijos prie Aplinkos ministerijos teritorijų planavimo dokumento patikrinimo 2022 m. balandžio 28 d. aktą Nr. REG221544 bei į Pasvalio rajono savivaldybės administracijos direktoriaus 2022 m. gegužės 4 d. teikimą Nr. ASI-290 „Dėl projekto „Pasvalio rajono savivaldybės vandens tiekimo ir nuotekų valymo infrastruktūros plėtros specialiojo plano koregavimo“ patvirtinimo“, Pasvalio rajono savivaldybės taryba n u s p r e n d ž i a:

1. Patvirtinti Pasvalio rajono savivaldybės vandens tiekimo ir nuotekų valymo infrastruktūros plėtros specialiojo plano, patvirtinto Pasvalio rajono savivaldybės tarybos 2020 m. rugpjūčio 26 d. sprendimas Nr. T1-160 „Dėl Pasvalio rajono savivaldybės vandens tiekimo ir nuotekų tvarkymo infrastruktūros plėtros specialiojo plano pakeitimo“, koregavimą (pridedama) (Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje teritorijų planavimo dokumento proceso numeris S-RJ-67-20-475).

2. Nustatyti, kad šis sprendimas skelbiamas Teisės aktų registre, Pasvalio rajono savivaldybės interneto svetainėje www.pasvalys.lt ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Vietinio ūkio ir plėtros skyriaus vyriausioji specialistė

(Savivaldybės vyriausioji architektė)

Zina Masilionytė, tel. 865834180

2022-04-29 Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS VANDENS TIEKIMO IR NUOTEKŲ VALYMO INFRASTRUKTŪROS PLĖTROS SPECIALIOJO PLANO KOREGAVIMO PATVIRTINIMO**

2022 m. gegužės 29 d.

Pasvalys

1. **Sprendimo projekto rengimo pagrindas.**

*Sprendimo tikslas:*

 Siūloma patvirtinti Pasvalio rajono savivaldybės vandens tiekimo ir nuotekų valymo infrastruktūros plėtros specialiojo plano koregavimo specialųjį planą, kurio tikslas – patvirtinti Valstybinės teritorijų planavimo ir statybos inspekcijos prie Aplinkos ministerijos 2022 m. balandžio 28 d. teritorijų planavimo dokumento patikrinimo aktą Nr. REG221544 Pasvalio rajono savivaldybės vandens tiekimo ir nuotekų valymo infrastruktūros plėtros specialiojo plano koregavimo specialųjį planą.

1. **Sprendimo projekto tikslai ir uždaviniai.**

 Pasvalio rajono savivaldybės tarybai 2020 m. rugpjūčio 26 d. priėmus sprendimą Nr. T1-160 „Dėl Pasvalio rajono savivaldybės vandens tiekimo ir nuotekų valymo infrastruktūros plėtros specialiojo plano pakeitimo “, buvo nuspręsta parengti specialųjį planą.

 Atliktos šios teritorijų planavimo dokumentų rengimo procedūros:

* 1. buvo įgyvendinta 2020 m. liepos 16 d. teritorijų planavimo proceso viešojo paslaugų pirkimo

 pardavimo sutartis Nr. ASR-395;

* 1. patvirtinta planavimo darbų programa 2020 m. spalio 12 d. įsakymu Nr. DV-637

„Dėl Pasvalio rajono savivaldybės vandens tiekimo ir nuotekų valymo infrastruktūros plėtros specialiojo plano pakeitimo darbų programos patvirtinimo“ (su aktualiais pakeitimais).

* 1. Valstybinės teritorijų planavimo ir statybos inspekcijos sistemoje (TPDRIS) 2021 m. lapkričio 26 d. buvo pradėtas dokumento rengimas (kortelės TPD Nr. S-RJ-67-20-475). Atliktos teritorijų planavimo dokumentų rengimo procedūros teisės aktų nustatyta tvarka.

Projekte bus įgyvendinti uždaviniai:

a) patikslintos viešojo geriamojo vandens tiekimo ir nuotekų tvarkymo teritorijos;

b) patikslintos geriamojo vandens tiekimo ir nuotekų tvarkymo infrastruktūros plėtros kryptys;

c) patikslintos geriamojo vandens ir nuotekų sistemų plėtrai reikalingos teritorijos;

d) numatytos geriamojo vandens tiekimo ir nuotekų tvarkymo infrastruktūros ir jos vystymui reikalingų teritorijų apsaugos zonos;

e) nustatytos viešojo geriamojo vandens tiekimo ir nuotekų tvarkymo aglomeracijų teritorijų ribos;

f) nurodytos specialiosios žemės naudojimo sąlygos;

g) numatytos geriamojo vandens tiekimo ir nuotekų tvarkymo infrastruktūros statinių vietos;

i) keičiant planą, atsižvelgta į Vandenų srities plėtros 2017–2023 metų programos, patvirtintos Lietuvos Respublikos Vyriausybės 2017 m. vasario 1 d. nutarimu Nr. 88 „Dėl Vandenų srities plėtros 2017–2023 metų programos patvirtinimo“ (su visais aktualiais pakeitimais), ir į Vandenų srities plėtros 2017–2023 metų programos įgyvendinimo veiksmų plano, patvirtinto Lietuvos Respublikos aplinkos ministro ir Lietuvos Respublikos žemės ūkio ministro 2017 m. gegužės 5 d. įsakymu Nr. D1-375/3D-312 „Dėl Vandenų srities plėtros 2017–2023 metų programos įgyvendinimo veiksmų plano patvirtinimo“ (su visais aktualiais pakeitimais), nuostatas.

Išduotas 2022 m. balandžio 28 d. teritorijų planavimo dokumento patikrinimo aktas Nr. REG221544.

1. **Kokios siūlomos naujos teisinio reguliavimo nuostatos ir kokių rezultatų laukiama.**

Priėmus sprendimo projektą, neigiamų pasekmių nenumatoma.

1. **Skaičiavimai, išlaidų sąmatos, finansavimo šaltiniai**.

Nereikia.

1. **Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Nenumatoma.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

1. **Sprendimo projekto antikorupcinis vertinimas.**

Neatliekamas

1. **Sprendimo projekto iniciatoriai ir** **asmuo atsakingas už sprendimo vykdymo kontrolę.**

 Iniciatorius – Pasvalio rajono savivaldybė administracijos direktorius, atsakingas už vykdymo kontrolę – Vietinio ūkio ir plėtros skyrius.

Vietinio ūkio ir plėtros skyriaus vyriausioji specialistė

(Savivaldybės vyriausioji architektė) Zina Masilionytė